́ще же и́скру ѿ ѻгня̀ не во́змет̑ клеветни́къ, илѝ сама́го пу́ститъ между̀ ми́рнѡ живу́щими, тогда̀ бо́лшій сотворит̑ пожа́ръ, не́жели ѿ Самѱо́на пуще́ніи со ѻгне́мъ лисы̀ на ни́вахъ філісти́мских̑, та́мѡ бо до гу́мнѡвъ віногра́дѡвъ, и ма́сличія до́йде, здѣ́ же и ду́шы госпо́дій пояда́етъ пла́мень, нѣ́сть вои́стинну, нѣ́сть но́во, ѿ зазо́ра ѡболга́нію произ­ше́дшу погубля́ти непови́нных̑, я̀же быва́ємая: разсмотря́я Соломѡ́нъ, и блажа̀ па́че уме́ршихъ, воз̑зва̀ глаго́ля: ѡбрати́хся а́зъ,и ви́дѣхъ ѡклевета́нныя быва́ющыя подъ̑ со́лнцем̑, и сѐ сле́зы ѡклевета́н­ныхъ, и нѣ́сть ѝмъ утѣша́ющаго, и ѿ ру́къ ѡби́дящихъ и́хъ нѣ́сть избавля́ющаго, и похвали́хъ всѣ́хъ уме́ршихъ па́че живы́хъ